მთაში მძინარე მეფე

მთაში მძინარე მეფე (D 1960.2 სტით ტომპსონის მოტივების საძიებელში) — მრავალ ფოლკლორულ თხზულებებსა და ლეგენდებში გამოყენებული ტროპი. ტომპსონმა მას კიფჰოიზერის (Kyffhäuser) ტიპი შეარქვა (კიფჰოიზერის მთაში მიძინებული ფრიდრიხ I ბარბაროსას ლეგენდის გამო). ასევე მოიხსენიება როგორც: „მეფე მთაში“, „მეფე მთის ქვეშ“, „მძინარე გმირი“, ან „Bergentrückung“ („მთის მეორედ მოსვლა“).

ამ ტროპის მაგალითებად შეგვიძლია მოვიყვანოთ ლეგენდები შემდეგ მმართველებზე: მეფე ართური, ფიონ მაკ კამჰეილი, კარლოს დიდი, მეფე დავითი, ოლგერ დანიელი, ფრიდრიხ ბარბაროსა, ჩინგიზ-ყაენი, კონსტანტინე XI პალეოლოგოსი, მარკო მრნიავჩევიჩი, სებასტიან პორტუგალიელი და მეფე მატიაში.Šmitek, Zmago. 1999. “The Image of the Real World and the World Beyond in the Slovene Folk Tradition". Studia Mythologica Slavica 2 (May). Ljubljana, Slovenija. pp. 178-179. https://doi.org/10.3986/sms.v2i0.1848. 

ტომპსონის მოტივების ჩანაწერები: A 571, „მთაში მძინარე კულტურული მნიშვნელობის გმირი“ და E 502, „მძინარე ჯარი“, მსგავსი მნიშვნელობის ტროპებია და მათი ერთსა და იმავე მოთხრობაში გამოყენების შანსები მაღალია. დაკავშირებულ მოტივად განიხილება „შვიდი მძინარე“ (D 1960.1, ასევე ცნობილი როგორც „რიპ ვან ვინკლის“ მოტივი), რომლის ტიპის თხზულებასაც შვიდი ეფესელი მძინარის ლეგენდა წარმოადგენს (AT თხზულების ტიპი 766).
სქოლიო

კატეგორია:შუა საუკუნეების ლეგენდები
კატეგორია:ლიტერატურული მოტივები
კატეგორია:მითოლოგიური არქეტიპები